google/wiki40b huggingface dataset:
Sistem liga bola sepak Perancis

Sistem liga bola sepak Perancis merupakan satu kejohanan bola sepak di Perancis. Penyelenggaraan Liga Perancis dikelolakan oleh Persekutuan Bola Sepak Perancis (FFF).
The Jetsons

The Jetsons ialah sebuah sitkom animasi Amerika yang diproduksi oleh Hanna-Barbera.
Wilhelm Marschall

Biografi

Marschall telah dilahirkan di Augsburg, Kerajaan Beraja Bavaria, pada tahun 1886. Pada tahun 1906 beliau memasuki Kaiserliche Marine sebagai seorang Seekadett. Semasa Perang Dunia I beliau berkhidmat sebagai pegawai pemerhati di atas kapal perang Kronprinz Wilhelm. Pada tahun 1916 beliau mendapat pendidikan sebagai komander U-boot dan menjadi nakhoda kedua-dua kapal selam UC-74 dan UB-105 menjelang akhir peperangan.
Sewaktu di dalam Reichsmarine, Marschall bertugas sepenuhnya sebagai Vermessungsoffizier (pegawai kajian) dan jawatan staf yang berlainan. Pada penghujung tahun 1934 beliau menjadi komander kapal tempur kecil Admiral Scheer. Selaku Konteradmiral pada tahun 1936, beliau menyertai Oberkommando der Marine (OKM, Markas Besar Tentera Laut) dan mengepalai bahagian operasi. Semasa Perang Saudara Sepanyol Marschall memerintah angkatan laut Jerman di luar pantai Sepanyol. Beliau telah dinaikkan pangkat ke Laksamana dan menjadi Flottenchef (Panglima Armada) pada tahun 1939.
Laksamana Marschall, mengibarkan benderanya di kapal tempur Gneisenau, memimpin angkatan laut Jerman yang memintas dan menenggelamkan kruiser bantuan British Rawalpindi pada 23 November 1939, semasa membuat rondaan diluar Kepulauan Faroe. Pada 8 Jun 1940, semasa bahagian akhir Kempen Norway, Marschall dan sebahagian daripada pasukan (kapal berbendera Gneisenau, dan kapal kembarnya Scharnhorst) bertembung dengan kapal pengangkut pesawat Glorious dan dua kapal pembinasa (Acasta dan Ardent) British kira-kira 280 batu dari barat Harstad, Norway. Dalam pertempuran selama dua jam, Glorious dan kedua-dua pembinasanya tenggelam, manakala Scharnhorst mengalami kerosakan (ditembak oleh salah satu torpedo Acasta). Walaupun pertempuran ini dimenangi pihak Jerman, pertembungan Marschall dengan Glorious telah mengingkari arahan untuk mengelakkan pertempuran. Perselisihan Marschall dengan OKM mengenai perkara ini, dan kerosakan teruk kepada Scharnhorst semasa pertarungan itu, menyebabkan Marschall digantikan selaku Flottenchef oleh Laksamana Günther Lütjens. Marschall mengetuai pemeriksaan pendidikan tentera laut selama dua tahun bermula pada musim panas tahun 1940.
Pada tahun 1942 Marschall telah dinamakan Laksamana Pemerintah Pentadbiran Tentera di Perancis dan menggantikan Alfred Saalwächter sebagai Panglima Marinegruppenkommando West (Markas Kumpulan Tentera Laut Barat). Pada 1 Februari 1943 beliau dinaikkan pangkat ke Generaladmiral, tetapi telah digantikan sebagai Panglima Tentera Laut Barat oleh Theodor Krancke dan dinyahaktif kemudian pada musim bunga tahun itu.
Untuk baki peperangan, Marschall telah diaktifkan semula sebanyak dua kali, pertama sebagai Sonderbevollmächtigter (wakil khas) bagi Danube, dan kedua sebagai Panglima Marineoberkommando West (Markas Besar Tentera Laut Barat) sejurus sebelum perang berakhir. Dari tahun 1945–47 beliau ditahan sebagai tawanan perang.
Marschall meninggal dunia di Mölln, Jerman Barat, pada tahun 1976.
Mahkamah Agung Pakistan

Mahkamah Agung Pakistan adalah mahkamah tertinggi dalam hierarki keadilan negara Pakistan. Mahkamah Agung adalah pemutus terakhit bagi sebarang pertikaian sah dan menurut semangat dan kehendak Perlembagaaan Pakistan.

Isu Semasa

Pada 9 Mac 2007, Ketua Hakim Pakistan Iftikhar Mohammad Chaudhry telah ditahan oleh kerajaan tentera pimpinan [[]]
JATI

Menyaman Mahfuz Omar

Pada 3 ?Mac 2012, Dato Hassan Ali mahu mengambil tindakan undang-undang terhadap Naib Presiden PAS Datuk Mahfuz Omar kerana mendakwa beliau menerima tajaan daripada Kementerian Belia dan Sukan. Beliau menyifatkan Mahfuz sebagai "kuda tunggangan" kumpulan parasit dalam PAS. Beliau menafikan dakwaan kononnya NGO Melayu Jalur Tiga (JATI) yang kini diterajuinya ditaja RM30 juta untuk 2,000 program latihan. Hassan Ali juga menafikan dakwaan anggota parlimen Shah Alam Khalid Samad kerana menimbulkan isu NGO Jalur Tiga (JATI) ditaja oleh syarikat air Selangor, Puncak Niaga. Menteri Belia dan Sukan Datuk Seri Ahmad Shabery Cheek juga menafikan dakwaan unit strategik Kementerian terlibat.
Gegesik Kidul

Poskod

Poskod yang digunakan di Gegesik Kidul adalah 45164. Terdapat buah desa di dalam daerah kecamatan Gegesik.
Mukim Nerasau

Pentadbiran

Mukim Nerasau merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Rembau.
Lee Chean Chung

Pendidikan dan kerjaya

Selepas mendapat Ijazah Sarjana Muda Kepujian dari Universiti Multimedia dalam bidang Kejuruteraan Elektronik, beliau melanjutkan pelajaran di Universiti Sains dan Teknologi Malaysia (MUST) dan memperoleh Sarjana dalam bidang pengangkutan dan logistik.
Chean Chung pernah bekerja di firma swasta Amerika dan Hong Kong sebelum menceburi bidang politik. Pasca 308, Chean Chung bertugas sebagai Pegawai Penyelidik di sebuah institusi yang bernama Kajian Politik untuk Perubahan (KPRU). Kini, Chean Chung memegang jawatan Pemangku Ketua bagi Cabang Indera Mahkota Parti Keadilan Rakyat (KEADILAN) .Beliau juga merupakan AJK Majlis Pimpinan Negeri Pahang.

Lynas

Chean Chung aktif dalam gerakan persekitaran dan hentikan kilang nadir bumi Lynas Advanced Material Plant (LAMP) di Gebeng. Beliau pernah memegang jawatan Ketua Perhubungan Awam (PR) bagi Gabungan Hentikan Lynas (SLC) di samping membantu dalam Himpunan Hijau 2.0 sebagai Ketua Publisiti.
Bagi Chean Chung, setiap ahli masyarakat harus diberi peluang perubahan demi masa depan yang lebih baik. Beliau percaya dan yakin bahawa segala usaha kita akan membawa Kuantan ke satu era yang jauh lebih maju dan berdaya daripada apa yang sedia ada. Maka, kita perlu berfikiran positif dan berusaha secara progresif untuk mencapai impian tersebut.

Menang PRU13=

Dalam Pilihan raya Ke-13, Chean Chung mendapat 14753 undi dengan 3,200 majoriti dan dipilih sebagai Ahli Dewan Undangan Negeri (ADUN) Semambu, Pahang. Beliau mengalahkan Mohd Shukri Mohd Ramli (Bebas) yang mendapat 8852 undi.Sementara Datuk Pang Tsu Ming (BN) mendapat 11553 undi. Penyandangnya ialah Datuk Pang Tsu Ming dari BN.

Digantung dari DUN

Beliau digantung dari menghadiri persidangan DUN Pahang untuk dua sesi kerana menggelar belanjawan surplus Pahang sebagai "palsu" pada November tahun 2013.Yang Dipertua DUN Pahang, Datuk Ishak Mohamad membuat keputusan itu setelah beliau enggan menarik balik dakwaan itu .Oleh itu beliau tidak dijemput menghadiri Sambutan Hari Merdeka ke-57 peringkat negeri Pahang.
Pada 20 Nov 2013, menjawab soalan Lee Chean Chung ; Menteri Besar Pahang, Datuk Seri Adnan Yaakob mendakwa 2,600 penjenayah berat telah dibebaskan akibat pemansuhan Akta Keselamatan Dalam Negeri (ISA) dan Ordinan Darurat (EO) sebagaimana tuntutan parti pembangkang. Ketua Penolong Pengarah (Penguatkuasaan) Jabatan Agama Islam Pahang, Ahmad Raffli Abdul Malik maut ditembak di hadapan rumahnya di Indera Mahkota 2 masih dalam siasatan polis. Usaha pihak polis sepatutnya dihargai , bukan ditohmah.
Giżycko

Giżycko merupakan sebuah bandar yang terletak di wilayah Warmian-Masurian, Poland.
Kereta kebal Type 69

Variasi

Kereta kebal Type 80 anti pesawat gerak sendiri adalah milik Chinese yang setara dengan Soviet ZSU-57-2 tetapi menggunakan rangka Type 69, 37mm SPAAG berkembar, masih pada tahap prototaip, memiliki rangka Type 69 dipasang dengan turet dua orang dengan meriam 37mm berkembar.
Dua versi sistem ini telah dibangunkan, satu dengan sistem tembakan kawalan radar dan satu lagi sistem cuaca baik. Type 84 AVLB memiliki rangka Type 69 dan pelancar hidrolik mekanisma sama dengan konsep seperti Biber AVLB Jerman pada rangka Leopard 1, yang melancarkan jambatan sepanjang 18m.
Type 653 ARV memiliki rangka Type 69 tetapi turet digantikan dengan superstruktur, penstabil/bilah jentolak dihadapan badan dan kren hidrolik disebelah kanan badan. Dalam perkhidmatan dengan Tentera China. Tambahan lagi Myanmar, Pakistan (dengan pengeluaran tempatan), Thailand dan Zimbabwe. Pembangunan lanjut telah menghasilkan kereta kebal utama Type 80 dan Type 85 (qv).

Status

Dalam pengeluaran. Berkhidmat dengan Bangladesh, China, Iran, Iraq.

Pengilang

Persenjataan negeri China.
Arruazu

Arruazu merupakan sebuah kawasan perbandaran yang terletak di Sepanyol dalam wilayah Navarre.
Smendes

Laporan Wenamun

Beliau jelas menonjol dalam Laporan Wenamun, bertarikh Tahun 5 Zaman Pembaharuan atau era Whm Mswt (atau Tahun 23 rasmi Ramesses XI) sebagai orang yang amat penting. Wenamun menegaskan bahawa beliau terpaksa melawat Tanis dan hadir sendiri bagi menyampaikan surat watikahnya kepada Smendes dengan tujuan mendapatkan kebenaran darinya bagi mengembara ke utara Lebanon moden dan mendapatkan kayu pokok cedar yang bernilai bagi penggunaan dalam Kuil Besar Amun di Thebes. Smendes bertindak balas dengan menghantar sebuah kapal bago perjalanan Wenamun ke Syria dan Levant.

Pemerintahan

Smendes tidak banyak tertulis dalam rekod peringatan dangan hanya satu rekod stela dijumpai di sebuah kuari berhampiran Gebelein dan di Thebes di mana dia memperbaiki Tembok yang mengelilingi Kuil Monthu berhampiran Karnak. Smendes dirakamkan memerintah selama 26 Tahun oleh Manetho dalam buku Epitomenya, dan merupakan suami kepada Tentamun. Paderi Besar Menkheperre mematahkan satu pemberontak di Thebes pada Tahun 25 seorang raja yang hanya boleh jadi Smendes kerana tiada bukti bahawa Ketua Paderi mengira tahun pemerintahan mereka sendiri walaupun apabila mereka mengambil gelaran diraja seperti yang dilakukan oleh Pinedjem I. Menkheperre kemudiannya membuang negara pemimpin pemberontakan ke Padang Pasir Barat Oasis sebagaimana direkodkan oleh 'Stela Pembuangan Negeri oleh Menkheperre'. Individu-individu ini telah diampunkan beberapa tahun semasa pemerintahan penggantinya, Amenemnisu.
Smendes memerintah Mesir yang berpecah dan hanya mengawal Mesir Bawah semasa pemerintahan beliau manakala Mesir Atas dan Tengah adalah di bawah penguasaan Ketua Paderi Amun seperti Pinedjem I dan II. (Prenomen)nya atau takhta menyatakan – Hedjkheperre Setepenre/Setepenamun – yang membawa maksud 'Manifestasi Re, Yang dipilih oleh Re/Amun,' terbukti amat popular sepanjang Dinasti yang Ke-22 dan Dinasti Ke-23 yang berikut. Kesemuanya terdapat lima raja: Shoshenq I, Shoshenq IV, Takelot I, Takelot II dan Harsiese A mengunakan gelaran tersebut bagi kegunaan mereka sendiri.
Mukim Tersat

Pentadbiran

Mukim Tanggul merupakan salah sebuah mukim yang terdapat dalam negara Terengganu, dan juga merupakan satu dari mukim yang terletak dalam pentadbiran Daerah Hulu Terengganu.
Pentas Akhir Piala FA Malaysia 2017

Peraturan

Perlawanan akhir dimainkan sebagai satu perlawanan tunggal. Jika terikat selepas peraturan, masa tambahan akan dimainkan, jika perlu, penalti akan digunakan untuk menentukan pemenang.
Nusa Sari

Poskod

Poskod yang digunakan di Nusa Sari adalah 82252. Terdapat 10 buah desa/kelurahan di dalam daerah kecamatan Melaya.
Shekhpura

Demografik 2001

Menurut bancian India pada tahun 2001, Shekhpura memiliki bilangan penduduk seramai 1,932. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Shekhpura memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 58% lelaki dan 42% wanita mampu membaca. 12% dari populasi berusia di bawah 6 tahun. (2001)
Disney Channel Timur Tengah

Sejarah

Disney Channel Timur Tengah dilancarkan pada 15 April 1997 dan pada masa itu hanya tersedia di Orbit Network. Pada Musim Luruh 2001, ia menjadi tersedia di Showtime Arabia.
Disney Channel Timur Tengah hanya tersedia dalam bahasa Inggeris apabila dilancarkan. Pada 1 April 1998, Orbit Network melancarkan perkhidmatan bahasa Arab di Disney Channel. Kemudian, pada 16 April 2007, Orbit Network melancarkan perkhidmatan bahasa Sweden di Disney Channel.
Kini, Disney Channel ialah suatu saluran sulit tersedia di Orbit Showtime dalam bahasa Inggeris, Arab dan Sweden.
Disney channel Timur Tengah siarkan semua rancangan Disney Channel tetapi kebanyakannya dikeluarkan.

Keterkenalan

Disney Channel berkejayaan besar di Timur Tengah, terutamanya di Lubnan, di mana lebih daripada 90% kanak-kanak dan lebih daripada 40% remaja menonton Disney Channel.

Ketersediaan

Disney Channel Timur Tengah tersedia di Orbit Showtime dan perkhidmatan di Q-tel Qatar, Mozaic TV+.
Nasrullaganj

Demografik 2001

Menurut bancian India pada tahun 2001, Nasrullaganj memiliki bilangan penduduk seramai 17,240. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Nasrullaganj memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
.gh

.gh ialah domain peringkat tinggi kod negara Internet untuk Ghana.
Tabasco

Tabasco ialah sebuah negeri di Mexico yang memiliki keluasan wilayah 24,578 km² dan populasi 1,989,969 orang (2005). Ibu negerinya adalah Villahermosa. Tabasco berbatasan dengan negeri Veracruz di barat, Chiapas di selatan, Campeche di timur laut, Petén, Guatemala di timur, dan teluk di utara. Bandar-bandar besar di Tabasco ialah Ciudad Pemex, Cardenas, Emiliano Zapata, Macuspana, San Miguel, Tenosique dan Tortuguero.
Ar-Rayah dan Al-Liwa

Panji Hitam atau Ar-Rayah  Al-Liwa (Bahasa Arab: الراية السوداء‎  ar-rāyat as-sawdāʾ, "Panji Hitam"; ia juga dikenali sebagai الراية العقاب al-rāyat al-ʻuqāb, "Panji Helang", atau dengan nama ringkasnya الراية ar-rāyah, "Panji"), ialah salah satu daripada bendera yang dikibarkan oleh Nabi Muhammad dalam tradisi Islam. Ia digunakan secara historis oleh Abu Muslim dalam pemberontakan yang membawa kepada Revolusi Abbasiyah pada tahun 747 Masehi dan oleh itu dikaitkan dengan Kekhalifahan Abbasiyah khususnya. Ia juga merupakan simbol dalam eskatologi Islam (mengisahkan kemunculan Mahdi). Panji Hitam telah digunakan dalam Islam kontemporari dan jihadisme sejak akhir 1990-an. Satu varian biasanya digunakan sebagai bendera Negara Islam Iraq dan Syam.

Asal

Sebelum Islam, piawaian yang jelas digunakan sekurang-kurangnya dalam tentera Rom untuk mengenal pasti inti legion, Helang. Menjelang pertengahan 600an, orang Arab menggunakan piawaian untuk tujuan yang sama. Di antara orang-orang Arab, rya adalah sepanduk persegi; tidak boleh dikelirukan dengan liwāʾ ʿalam, tanda identifikasi seperti serban merah. 
Tradisi Islam menyatakan bahawa Quraisy mempunyai liwāʾ hitam dan rāya putih dan hitam. Ia seterusnya menyatakan bahawa Muhammad ʿalam putih digelar "Helang Muda" العقاب  al-ʿuqāb); dan rāya hitam, dikatakan dibuat dari kain kepala Aisha isterinya. Bendera ini lebih besar dikenali sebagai Helang.
Hadith melaporkan Muhammad berkata bahawa kedatangan Mahdi akan diberi isyarat oleh Sepanduk Hitam dari Khorasan dan bahawa ia akan menjadi bendera tentera yang akan bertarung dengan ad-Dajjal Masih. Pada Pertempuran Siffin, menurut tradisi, Ali menggunakan liwāʾ 'Nabi, yang berwarna putih manakala mereka yang berperang melawannya sebaliknya menggunakan sepanduk hitam.
Neuvireuil

Neuvireuil merupakan sebuah komun di jabatan Pas-de-Calais di utara Perancis.
Shota Shimizu

Shōta Shimizu (清水翔太 Shimizu Shōta) lahir pada 27 Februari 1989. Dia ialah seorang pemuzik Jepun dan penulis lagu dari Yao, Osaka Wilayah, Jepun. Dia telah debut pada tahun 2008. [1] Pada 1 JUN 2008, Shimizu membuat pertunjukan di Central Park semasa Festival Hari Jepun. Shota Shimizu pergi ke sekolah Kristian tempatan di Osaka di mana beliau belajar bagaimana untuk menyanyi muzik gospel. Beliau terpesona dengan muzik , inilah yang menjadikan kerjaya muziknya bermula. Beliau telah mendapat ilham daripada Donny Hathaway, Marvin Gaye, dan Ray Charles. [2]
Sebelum debut, pada bulan November 2007, Shota menyanyikan lagu Inggeris pada malam amatur di Teater Apollo. Beliau dikenali sebagai salah satu penyanyi jiwa oleh sebuah akhbar tempatan di New York. Dia telah membuat pertunjukan lagi di Teater Apollo pada 19 November 2008. Dia menyanyikan lagu "Sukiyaki" oleh Kyu Sakamoto dalam bahasa Jepun, di mana dia telah diberikan tepukan gemuruh daripada para penonton seramai 1500 orang. Dia berkata bahawa dia menyanyi kerana dia hendak menunjukkan kebanggaan Jepun dan menunjukkan keindahan bahasa Jepun. [3]

Kerjaya

Umbrella (2008) Single pertama Shimizu yang bertajuk "Home",telah dijual di pasaran pada 20 Februari 2008. Dia muncul di Stesen Muzik dua hari untuk mempromosikan singlenya. "Home" yang mencapai muncak dengan 27.820 unit dijual telah menduduki tempat # 5 pada minggu pertama. Selepas 17 minggu, ia telah menjual 125.735 unit. Single keduanya, "aishiteru" (アイシテル , I Love You), ada pada pasaran pada 4 Jun 2008 di Jepun. Ia menduduki tempat # 4 dan menjual 22.778 unit pada minggu pertama. Selepas 12 minggu, dia telah menjual 47.114 unit. Shota mengeluarkan single ketiga ,"Treasure" ,pada 22 Oktober 2008. Ia menduduki tempat # 15 dan menjual 9540 unit pada minggu pertama. Selepas 5 minggu, ia telah menjual 15.365 unit.
Dia mengeluarkan album debut yang bertajuk Umbrella pada 26 November 2008 di Jepun. Album tersebut telah berada di # 2 dan jual 56.442 unit pada minggu pertama. Selepas 8 minggu, 115.863 unit telah dijual. Pada Mac 2009, Shota Shimizu memulakan koncertnya, Payung Tour 2009. Tiket yang dijual dalam satu hari. [2]
Perundangan spesifik baka

Perundangan spesifik baka ialah undang-undang diluluskan oleh badan perundangan berkaitan dengan baka tertentu atau baka haiwan bela jinak. Dalam amalan, ini secara umumnya merujuk undang-undang berkaitan dengan baka anjing atau baka tertentu.
Sesetengah bidang kuasa telah menggubal perundangan spesifik baka sebagai gerak balas terhadap bilangan insiden yang sangat mendapat publisiti melibatkan jenis pit bull' atau baka anjing lain biasanya digunakan dalam laga anjing, dan sesetengah pertubuhan kerajaan seperti Tentera Darat dan Kor Marin Amerika Syarikat telah mengambil tindakan pentadbiran juga. Perundangan ini berbagai-bagai daripada pengharaman mutlak atas pemilikan anjing ini, kepada penyekatan dan pensyaratan atas pemilikan, dan kerap penubuhan anggapan di sisi undang-undang bahawa anjing ini secara prima facie adalah "berbahaya" atau "ganas" di sisi undang-undang. Sebagai gerak balas, sesetengah kerajaan peringkat negeri di Amerika Syarikat telah melarang atau menyekat kebolehan kerajaan perbandaran di dalam negeri itu untuk menggubal perundangan spesifik baka.
Secara umumnya bidang kuasa di Amerika Syarikat dan Kanada mempunyai hak untuk menggubal perundangan spesifik baka adalah tetap dalam undang-undang kes; walau bagaimanapun, kesesuaian dan keberkesanan perundangan spesifik baka dalam pencegahan kematian dan kecederaan gigitan anjing dipertikaikan. Salah satu sudut pandangan ialah baka anjing tertentu ialah isu keselamatan awam yang mematutkan tindakan seperti pelarangan pemilikan, pengembirian/peneuteran wajib untuk semua anjing baka ini, implan mikrocip dan insurans liabiliti, atau pelarangan banduan feloni daripada memilikinya. Satu lagi sudut pandangan ialah perundangan "gigitan anjing" menyeluruh, disertai oleh pendidikan pengguna lebih baik dan pemandatan sah amalan pemeliharaan haiwan peliharaan bertanggungjawab, ialah penyelesaian lebih baik daripada perundangan spesifik baka kepada masalah anjing berbahaya. Sudut pandangan ketiga ialah perundangan spesifik baka tidak patut melarang baka sepenuhnya, tetapi patut ketat mengawal selia syarat yang di bawahnya baka tertentu boleh dimiliki, contohnya, melarang kelas individu tertentu daripada memilikinya, menentukan kawasan awam yang di situ ia dilarang, dan menubuhkan syarat, seperti memerlukan anjing memakai berongsong, untuk membawa anjing daripada baka tertentu ke tempat awam. Akhirnya, sesetengah kerajaan, seperti kerajaan Australia, telah melarang pengimportan baka tertentu dan memerlukan pengembirian/peneuteran semua anjing wujud daripada baka ini dalam usaha untuk menghapuskan populasi dengan perlahan melalui penyusutan semula jadi.
Sekolah Menengah Kebangsaan Hutan Kampong

Sejarah

Sekolah menengah kebangsaan Hutan Kampong telah beroperasi sebagai sekolah harian sejak 2005. Walau bagaimanapun,  pada tahun 2014, kementerian pelajaran telah memutuskan bahawa Sekolah Menengah Kebangsaan Hutan Kampong akan dijadikan sebagai pusat tingkatan 6 di daerah Alor Setar. Sehubungan dengan itu,  Sekolah ini tidak lagi mengambil pelajar tingkatan 1 sejak 2014 dan bermulalah kemasukan pelajar tingkatan 6 ke sekolah ini . Pada tahun 2017, sekolah ini hanya mempunyai pelajar tingkatan 4 dan tingkatan 5 sahaja dan selebihnya adalah merupakan pelajar tingkatan 6. Sekolah Menengah Kebangsaan Hutan Kampong akan ditukarkan menjadi Kolej Tingkatan 6 Sultan Sallehuddin dan dijangka akan menjadi pusat tingkatan 6 sepenuhnya menjelang tahun 2019.
Bajpur

Demografik 2001

Menurut bancian India pada tahun 2001, Bajpur memiliki bilangan penduduk seramai 21,782. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2011

Menurut bancian India pada tahun 2001 Bajpur memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 60% lelaki dan 40% wanita mampu membaca. 14% dari populasi berusia di bawah 6 tahun. (2001)
Sukan Malaysia 2013–2014

Logo

Logo Sukan Malaysia 2014 ialah sebuah imej singa yang mengandungi empat warna iaitu kuning, biru, merah dan putih. Kuning Melambangkan kesetiaan kepada Raja dan Negara. Biru Membawa makna keharmonian dan perpaduan dalam sukan. Merah Memaparkan semangat juang dan kegigihan serta keberanian menghadapi pelbagai cabaran, manakala Putih Membawa makna keluhuran dan suci jiwa serta ikhlas.

Maskot

Maskot rasmi Sukan Malaysia 2014 ialah seekor singa yang bernama "Singa Utara". Walaupun singa tidak pernah wujud di Malaysia, namun singa diangkat sebagai ikon dan identiti Negeri Perlis. Pengambilannya sebagai maskot temasya adalah untuk melambangkan rakyat Perlis sendiri yang memiliki sifat dan jiwa seperti singa iaitu berani, pantas, cekap, suka hidup berkawan, pintar dan penyayang. Sementara itu, maskot Sukan Malaysia 2013 ialah seekor harimau yang bernama Harimau Muda, yang juga merupakan maskot Sukan Malaysia 2011.

Lagu

Lagu tema Sukan Malaysia 2014 ialah 'Seiring Menuju Kecemerlangan'.
Bessay

Bessay ialah sebuah komun di jabatan Vendée di wilayah Pays de la Loire barat Perancis.
Kampung Telok Temelah

Poskod

Poskod yang digunakan di Kampung Telok Temelah, Baling, Kedah adalah 09100.
Taman Sri Lambak

Poskod

Poskod yang digunakan di Taman Sri Lambak, Kluang, Johor adalah 86000.
Kampung Becah Hangus

Poskod

Poskod yang digunakan di Kampung Becah Hangus, Ketereh, Kelantan adalah 16450.